Johannes Lodewikus Myburgh (24 Augustus 1936, Senekal – 15 Junie 2012, Pretoria) – bekend as Mof – is 'n Springbokrugbyspeler wat agtien toetse vir Suid-Afrika gespeel het. Hy het provinsiale rugby vir Noord-Transvaal gespeel. Myburg is op 24 Augustus 1936 in Senekal in die Oos-Vrystaat gebore. Hy het as 'n speurder in die polisie gewerk en het vir 'n lank tyd as stut by die Polisieklub gespeel. Hy speel sy eerste toets in 1962 teen die Britse en Ierse Leeus in Johannesburg. Sy laaste toets was teen die All Blacks in 1970, ook in Johannesburg. Van die agtien wedstryde is 12 gewen, 2 verloor en 4 gelykop beslis. Myburg is ook 'n Blou Bul-legende, en het 109 wedstryde vir Noord-Transvaal gespeel. Mof was 'n tydgenoot en spanmaat van Frik du Preez. Hy sal onthou word vir sy woorde nadat Noord-Transvaal vir die Westelike Provinsie in 1969 geklop het: "Ai, die Frik darem. Vandag het hy gedrop, geplace en gescore." Hy is op 15 Junie 2012 op 75-jaruge ouderdom in die Eugene Marais-hospitaal in Pretoria oorlede.